དྲག་པོའི་གྱེན་ལོག་མེད་ན་ཕྱིར་ཐོན་མེད་ཟེར་བ་ཡིས་དོན་དུ་གནད་དོན་མེད་པ་འགྲེལ་བཤད་གནང་གི་ཡོད།དྲག་པོའི་གྱེན་ལོག་གིས་ཕྱིར་ཐོན་བྱུང་བ་ཟེར་བ་ལས་བོད་ཀྱི་གནད་དོན་ནི་དཔོན་གྱིས་མནན་ནས་འབངས་ཀྱིས་རྒོལ་བ་ཟེར་བར་བསྒྲུབ་བཞིན་ཡོད།དེ་ལྟར་ཡིན་ན་དེ་སྔོན་དུ་བོད་གཞུང་གིས་མཉམ་འབྲེལ་རྒྱལ་ཚོགས་ལ་སྙན་ཞུ་ཕུལ་བ།དེ་བཞིན་ཆབ་མདོ་དམག་འཁྲུག་དང་དོན་ཚན་བཅུ་བདུན་སོགས་ནི་ཅི་ཞིག་རེད་དམ།ལྕམ་ལེ་ཅང་ལིན་གྱིས་༢༠༡༠དང་༢༠༡༢ལོ་སོ་སོར་དེབ་༡༩༥༩ལྷ་སདང་ལྕགས་བྱ་གནམ་དུ་འཕུར་དུསཟེར་བ་གཉིས་པར་སྐྲུན་གནང་།དེབ་དེ་གཉིས་ཀྱིས་མེད་ཐབས་མེད་པའི་རྒྱབ་ལྗོངས་རྒྱ་ནག་གིས་བོད་ལ་བཙན་འཛུལ་དང་བཙན་དབང་འུ་ཐུག་གིས་ཆིངས་ཡིག་བཞག་པ་སྦས་བསྐུང་བྱས་པ་མ་ཟད།ལོ་རྒྱུས་ཐོག་མཐའ་མཚམས་མི་རིགས་ནི་ཐོག་མཐའ་བར་གསུམ་དུ་ཚད་མཐོའི་རང་སྐྱོང་ཡིན་ཟེར་བའི་དོན་དངོས་མིན་པའི་ཆབ་སྲིད་ཀྱི་སྒྲོམ་གཞི་ཡིས་བརྗེ་སྤོ་བྱས་ཏེ་བོད་མི་རིགས་ཀྱིས་བོད་རྒྱལ་ཁབ་ཟེར་བའི་ངོས་འཛིན་བྱེད་པ་དེ།རྒྱ་ནག་ཁོངས་སུ་ཚད་མཐོའི་རང་སྐྱོང་གནས་སྟངས་ངོས་ལེན་ཡོད་རབས་ཁ་སྒྱུར་བྱས།